CELEX: 22001A0807(13)
Language: mt
Date: 2000-10-09 00:00:00
Title: Ftehim bejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fl-Aġenizija Ewropea għall-Ambjent u n-network Ewropew ta' l-informazzjoni u osservazzjoni ambjentali

Avviż Legali Importanti

|

22001A0807(13)

Official Journal L 213 , 07/08/2001 P. 0112 - 0119

		ANNESSFtehimbejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fl-Aġenizija Ewropea għall-Ambjent u n-network Ewropew ta' l-informazzjoni u osservazzjoni ambjentaliIl-KOMUNITÀ EWROPEA,fuq naħa waħda,u r-REPUBBLIKA TAT-TURKIJA, minnhawn 'il quddiem msejħa t-"Turkija",minn naħa l-oħra,JIEĦDU KONJIZZJONI ta' l-applikazzjoni tat-Turkija għall-parteċipazzjoni fl-Aġenzija Ewropea ta' l-Ambjent qabel is-sħubija,JFAKKRU li l-Kunsill Ewropej tal-Lussumburgu (Diċembru 1997) għamel l-parteċipazzjoni fil-programmi tal-Komunità u l-aġenziji bħala mezz biex iħaffef l-istrateġija qabel s-sħubija,JIEĦDU KONJIZZJONI tar-Regolament tal-Kunsill (KEE) Nru 1210/90, kif emendat bir-Regolament tal-Kunsill (KE) Nru 933/1999, fuq it-twaqqif ta' l-Aġenzija Ewropea Ambjentali u r-reti Ewropej ta' l-informazzjoni ambjentali u osservazzjoni,JIRRIKONOXXU l-fatt li l-għan aħħari tat-Turkija hu li ssir membru ta' l-Unjoni Ewropea, u li l-parteċipazzjoni fl-Aġenzija Ambjentali Ewropea għandu jgħin lit-Turkija tilħaq dan l-għan.FTIEHMU KIF ĠEJ:Artikolu 1It-Turkija għandha tipparteċipa fis-sħiħ fl-Aġenzija Europea għall-Ambjent, hawnhekk magħrufa bħala l-"Aġenzija", u n-network ta' l-informazzjoni u l-osservazzjoni ta' l-ambjent Ewropew (Eionet), kif imwaqqaf mir-Regolament tal-Kunsill (KEE) Nru 1210/90, kif emendat bir-Regolament (KE) Nru 933/1999.Artikolu 2It-Turkija għandha tikkontribwixxi finanzjarjament għall-attivitajiet imsemmija taħt l-Artikolu 1 (Aġenzija u Eionet) b'dawn li ġejjin:- il-kontribuzzjoni għandha tiżdied progressivament f'perjodu ta' tliet snin matul liema l-attivitajiet isiru fit-Turkija. Il-kontribuzzjonijiet finanzjarji meħtieġa huma:- l-1 sena : EUR 2033000- it-2 sena : EUR 2596000- it-3 sena : EUR 3127000.Mir-raba' sena mid-dħul fis-seħħ ta' dan il-Ftehim it-Turkija għandha ġġorr l-ispejjeż kollha tal-kontribuzzjoni finanzjarja, i.e. EUR 3127000,- l-appoġġ finanzjarju possibbli mill-programmi ta' għajnuna tal-Komunità għandhom jiġu miftehma separatament skond il-programm relevanti tal-Komunità.Iżjed termini u kondizzjonijiet fuq il-kontribuzzjoni finanzjarja tat-Turkija huma stabbiliti fl-Anness I ta' dan il-Ftehim, liema għandhom jiffurmaw parti integrali miegħu.Artikolu 3It-Turkija għandha tipparteċipa bis-sħiħ, mingħajr id-dritt tal-vot, fil-Bord Maniġerjali ta' l-Aġenzija u għandha tkun assoċċjata max-xogħol tal-Kumitata Xjentifiku ta' l-Aġenzija.Artikolu 4It-Turkija għandha, fit-tliet xhur mid-dħul fis-seħħ ta' dan il-Ftehim, tinforma l-Aġenzija bl-elementi komponenti ewlenin tar-reti ta' l-informazzjoni nazzjonali tagħha kif stabbiliti fl-Artikolu 4(2) tar-Regolament (KE) Nru 1210/90 kif emendat bir-Regolament (KE) Nru 933/1999.Artikolu 5It-Turkija għandha b'mod partikolari taħtar minn fost l-istituzzjonijiet imsemmija fl-Artikolu 4 jew minn fost organizzazzjonijiet oħra stabbiliti fit-territorju tagħha "punt ċentrali nazzjonali" biex tikkordina u/jew tittrasmetti l-informazzjoni li għandha tingħata f'livell nazzjonali lill-Aġenzija u lill-istituzzjonijiet jew korpi li jagħmlu parti mill-Eionet, inklużi ċ-ċentri tematiċi msemmija taħt l-Artikolu 6.Artikolu 6It-Turkija tista' wkoll, fil-perijodu stipulat fl-Artikolu 4, tindika l-istituzzjonijiet jew organizzazzjonijiet oħra stabbiliti fit-territorju tagħha, li jistgħu jkunu fdati speċifikament bil-ħidma li jikkoperaw ma' l-Aġenzija rigward ċerti temi ta' interess partikolari. Din l-istituzzjoni hekk indikata għandha tkun f'pożizzjoni li tikkonkludi ftehim ma' l-Aġenzija biex taġixxi bħala ċentru tematiku tan-network għal ħidmiet speċifiċi. Dawn iċ-ċentri għandhom jikkoperaw ma' istituzzjonijiet oħra, li jifformaw parti min-network.Artikolu 7Fi żmien tliet xhur minn meta jirċievu l-informazzjoni msemmija fl-Artikoli 4, 5 u 6, il-Bord ta' Tmexxija ta' l-Aġenzija għandu jirrevedi l-elementi prinċipali tan-network biex jikkonsidra l-parteċipazzjoni tat-Turkija.Artikolu 8It-Turkija għandha tforni data skond l-obbligi u l-prattika stabbiliti fil-programm ta' ħidma ta' l-Aġenzija.Artikolu 9L-Aġenzija tista' taqbel ma' l-istituzzjonijiet jew korpi maħtura mi-Turkija u li jagħmlu parti min-network, kif imsemmi fl-Artikoli 4, 5 u 6, fuq l-arranġamenti meħtieġa, f'kuntratti partikolari, biex twettaq b'suċċess il-ħidmiet li hija tista' tafdalhom.Artikolu 10Data ambjentali pprovduta lil jew li toħroġ mill-Aġenzija tista' tiġi ppubblikata u għandha ssir aċċessibbli għall-pubbliku, iżda l-informazzjoni konfidenzali tingħata l-istess ammont ta' ħarsien fit-Turkija li tingħata ġewwa l-Komunità.Artikolu 11L-Aġenzija għandu jkollha personalità legali fit-Turkija. Għandha tgawdi fit-Turkija s-setgħa legali l-aktar estensiva mogħtija lill-persuni legali taħt il-liġijiet tagħha.Artikolu 12It-Turkija għandha, bħala rilevanti, tapplika għall-Aġenzija l-Protokoll ta' Privileġġi u l-Immunitajiet tal-Komunitajiet Ewropej, li, bħala l-Anness II ta' dan il-Ftehim, għandu jagħmel parti integrali minnu.Artikolu 13Permezz ta' deroga mill-Artikolu 12(2)(a) tar-Regolament tal-Kunsill (KEE, Euratom, KEFA) Nru 259/68 fuq ir-Regolamenti ta' l-iStaff ta' Uffiċjali u l-Kondizzjonijiet ta' Impjieg ta' Impjegati Oħra tal-Komunitajiet Ewropej, ċittadini tat-Turkija li jgawdu d-drittijiet kollha tagħhom bħala ċittadini jistgħu jiġu ingaġġati b'kuntratt mid-Direttur Eżekuttiv ta' l-Aġenzija.Artikolu 14Il-Partijiet għandhom jieħdu kull miżuri ġenerali jew speċifiċi meħtieġa biex iwettqu l-obbligi tagħhom taħt dan il-Ftehim. Għandhom jaraw li l-għanijiet stipulati f'dan il-Ftehim jintlaħqu.Artikolu 15Dan il-Ftehim huwa ffirmat għal perijodu indefinit sakemm it-Turkija ssir membru ta' l-Unjoni Ewropea. Kull parti tista' tiddenunzja dan il-Ftehim billi tgħarraf lill-Parti l-oħra. Dan il-Ftehim għandu jieqaf milli japplika sitt xhur wara d-data tal-konsenja ta' din in-notifika lill-Parti l-oħra.Artikolu 16Dan il-Ftehim għandu japplika, minn banda, għat-territorji li fihom it-Trattati li jistabbilixxu l-Komunità Ewropea, il-Komunità għall-Enerġija Atomika Ewropea u l-Komunità Ewropea għal Faħam u Azzar ikunu applikati u bil-kondizzjonijiet stipulati f'dawk it-Trattati u, mill-banda l-oħra, għat-territorju tat-Turkija.Artikolu 17Dan il-Ftehim għandu jkun approvat mill-Partijiet skond il-proċeduri tagħhom stess. Dan il-Ftehim għandu jidħol fis-seħħ fl-ewwel jum tat-tieni xahar wara d-data li fiha t-tieni Parti tkun ikkonsenjat in-notifika lill-ewwel Parti li l-proċeduri tagħha jkunu tlestew.Artikolu 18Dan il-Ftehim għandu jkun mfassal f'żewġ kopji oriġinali fil-lingwi tad-Daniż, Olandiż, Ingliż, Finlandiż, Franċiż, Ġermaniż, Taljan, Spanjol, Svediż, Grieg, Portugiż u Tork, kull wieħed minn dawn it-testijiet ikun awtentiku.--------------------------------------------------ANNESS IKONTRIBUZZJONI FINANZJARJA TAT-TURKIJA LILL-AĠENZIJA EWROPEA GĦALL-AMBJENT1. Il-kontribut finanzjarju li għandu jitħallas mit-Turkija għan-nefqa pubblika ta' l-Unjoni Ewropea biex tipparteċipa fl-Aġenzija Europea għall-Ambjent għandha tkun:l-1 sena ta' parteċipazzjoni : EUR 2033000it-2 sena ta' parteċipazzjoni : EUR 2596000it-3 sena ta' parteċipazzjoni : EUR 3127000.Mir-raba' sena t-Turkija għandha iġġorr l-ispejjeż sħaħ tal-kontribuzzjoni finanzjarja tagħha, i.e. EUR 3127000.2. L-appoġġ finanzjarju possibbli mill-programmi ta' għajuna tal-Komunità għandu jkun miftiehem separatament.3. Il-kontribuzzjoni tat-Turkija għandha tkun maniġjata b'mod konformi mar-Regolament Finanzjarju applikabbli għall-estemi ġenerali ta' l-Unjoni Ewropea.L-ispejjeż ta' l-ivvjaġġar u għall-ħajja li jintefqu mir-rappreżentanti u l-esperti tar-Rumanija għall-finijiet li jieħdu sehem fl-attivitajiet jew laqgħat ta' l-Aġenzija Europea għall-Ambjent relatati ma' l-implimentazzjoni tal-programm ta' xogħol ta' l-Aġenzija għandhom jitħallsu lura mill-Aġenzija Europea għall-Ambjent fuq l-istess bażi ta' u skond il-proċeduri preżentement fis-seħħ għall-Istati Membri ta' l-Unjoni Ewropea.4. Wara d-dħul fis-seħħ ta' dan il-Ftehim u fil-bidu ta' kull sena ta' wara, il-Kummissjoni għandha tibgħat lit-Turkija sejħa għall-fondi li jikkorrispondu mal-kontribuzzjoni tagħha lill-Aġenzija ta' l-Ambjent Ewropea skond dan il-Ftehim. Għall-ewwel sena kalendarja tal-parteċipazzjoni tagħha t-Turkija għandha tħallas kontribuzzjoni stmata mid-data tal-parteċipazzjoni sa l-aħħar tas-sena fuq bażi pro rata. Għas-snin ta' wara l-kontribuzzjoni tkun skond dan il-Ftehim.5. Din il-kontribuzzjoni għandha tkun fl-ewro u mħallsa f'kont tal-bank ta' l-ewro tal-Kummissjoni tal-Komunitajiet Ewropej.6. It-Turkija għandha tħallas il-kontribuzzjoni tagħha skond is-sejħa għall-fondi:- għal sehemha ma' l-1 ta' Mejju iżda s-sejħa għall-fondi tintbagħat mill-Kummissjoni qabel l-1 ta' April, jew l-aktar tard f'perijodu ta' 30 jum wara li tintbagħat is-sejħa għall-fondi.- għas-sehem tal-Phare ma' l-1 ta' Mejju iżda l-ammonti relatati jkunu ntbagħtu lit-Turkija sa daż-żmien, jew mhux aktar tard f'perijodu ta' 30 jum wara li dawn il-fondi jkunu ntbagħtu lit-Turkija.7. Kull dewmien fil-ħlas tal-kontribuzzjoni għandu jġib miegħu ħlas ta' mgħax lit-Turkija fuq l-ammont li jkun fadal mid-data dovuta. Ir-rata ta' mgħax tikkorrispondi mar-rata applikata mill-Bank Ċentrali Ewropew, fuq id-data dovuta, għall-ħidmiet tiegħu fl-ewro, miżjuda b'1,5 punti ta' perċentwal.--------------------------------------------------ANNESS IIProtokoll fuq il-privileġġi u immunitajiet tal-komunitajiet ewropejIL-PARTIJIET GĦOLJA KONTRAENTI,JIKKONSIDRAW li, b'mod konformi ma' l-Artikolu 28 tat-Trattat li jistabbilixxi Kunsill Wieħed u Kummissjoni Waħda għall-Komunitajiet Ewropej, dawn il-Komunitajiet u l-Bank ta' Investiment Ewropew għandhom igawdu fit-territorji ta' l-Istati Membri t-tali privileġġi u immunitajiet kif huma neċessarji għat-twettieq tal-ħidmiet tagħhom,QABLU fuq id-dispozizzjonijiet li ġejjin, liema għandhom ikunu annessi ma' dan it-Trattat.KAPITOLU IPROPRJETÀ, FONDI, ASSI U ĦIDMIET TAL-KOMUNITAJIET EWROPEJArtikolu 1Il-fondi u l-bini tal-Komunitajiet għandhom ikunu invjolabbli. Huma għandhom ikunu eżenti minn tfittix, rekwisizzjoni, konfiska jew espropjazzjoni. Il-proprjetà u l-assi tal-Komunitajiet m'għandhom ikunu soġġetti għall-ebda miżura amministrattiva jew legali ta' restrizzjoni mingħajr l-awtorizzazzjoni tal-Qorti tal-Ġustizzja.Artikolu 2L-arkivji tal-Komunitajiet għandhom ikunu invjolabbli.Artikolu 3The Komunitajiet, l-assi, id-dħul, u proprjetà oħra għandhom ikunu eżenti mit-taxxi diretti kollha.Il-Gvernijiet ta' l-Istati Membri għandhom, kull fejn hu possibbli, jieħdu l-miżuri xierqa biex jibagħtu lura jew jirrifondu l-ammont ta' taxxi indiretti jew taxxi fuq il-bejgħ inklużi fil-prezz ta' proprjetà' mobbli jew immobbli, fejn il-Komunitajiet jagħmlu, għall-użu uffiċjali tagħhom, xiri sostanzjali li l-prezz tagħhom jinkludi taxxi ta' din ix-xorta. Dawn id-disposizzjonijiet m'għandhomx jgħoddu, minkejja dan, sabiex ikollhom effett li jgħawġu l-kompetizzjoni fil-Komunitajiet.L-ebda eżenzjoni m'għandha tingħata fir-rigward ta' taxxi u drittijiet li jammontaw sempliċiment għal servizzi ta' utilità pubblika.Artikolu 4Il-Komunitajiet għandhom ikunu eżenti mid-dazji doganali, projbizzjonijiet u restrizzjonijiet kollha fuq l-oġġetti importati u esportati rigward oġġetti maħsuba għall-użu uffiċjali tagħhom: oġġetti hekk importati għandhom jiddisponu minnhom, jekk bi ħlas jew mingħajru, fit-territorju tal-pajjiż li fih ikunu ġew importati, bl-eċċezzjoni b'kondizzjonijiet approvati mill-gvern ta' dak il-pajjiż.Il-Komunitajiet għandhom ukoll ikunu eżenti minn kull dazji doganali u kull projbizzjonijiet u restrizzjonijiet fuq oġġetti importati u esportati rigward il-pubblikazzjonijiet tagħhom.Artikolu 5Il-Komunità Ewropea tal-Faħam u l-Azzar tista' tħaddem kull tip ta' munita u topera kontijiet f'kull munita.KAPITOLU IIKOMUNIKATI U LAISSEZ-PASSERArtikolu 6Għall-komunikati uffiċjali tagħhom u t-trasmissjoni tad-dokumenti kollha tagħhom, l-istituzzjonijiet tal-Komunitajiet għandhom igawdu fit-territorju ta' kull Stat Membru t-trattament mogħti minn dak l-Istat lill-missjonijiet diplomatiċi.Korrispondenza uffiċjali u komunikati uffiċjali oħra ta' l-istituzzjonijiet tal-Komunitajiet m'għandhomx ikunu soġġetti għaċ-ċensura.Artikolu 71. Laissez-passer f'forma li tkun preskritta mill-Kunsill, li jkunu rikonoxxuti bħala dokumenti ta' l-ivvjaġġar validi mill-awtoritajiet ta' l-Istati Membri, jistgħu jinħarġu lil membri u impjegati ta' l-istituzzjonijiet tal-Komunitajiet mill-Presidenti ta' dawn l-istituzzjonijiet. Dawn il-laissez-passer għandhom jinħarġu lil uffiċjali u impjegati oħra skond il-kondizzjonijiet stipulati fir-Regolamenti ta' l-iStaff ta' Uffiċjali u l-Kondizzjonijiet ta' l-Impjieg ta' Impjegati Oħra tal-Komunitajiet.Il-Kummissjoni tista' tikkonkludi ftehim għal dawn il-laissez-passer biex ikunu rikonoxxuti bħala dokumenti ta' l-ivvjaġġar validi ġewwa t-territorju ta' pajjiżi mhux membri.2. Id-disposizzjonijiet ta' l-Artikolu 6 tal-Protokoll fuq il-privileġġi u immunitajiet tal-Komunità Ewropea tal-Faħam u l-Azzar għandhom, b'danakollu, jibqgħu applikabbli għall-membri u l-impjegati ta' l-istituzzjonijiet li jkollhom fid-data tad-dħul fis-seħħ ta' dan it-Trattat laissez-passer li hemm provdut dwarhom f'dak l-Artikolu, sakemm id-disposizzjonijiet fil-paragrafu 1 ta' dan l-Artikolu jkunu applikati.KAPITOLU IIIIL-MEMBRI TAL-PARLAMENT EWROPEWArtikolu 8L-ebda restrizzjoni amministrattiva jew mod ieħor m'għandha tkun imposta fuq il-moviment ħieles ta' Membri tal-Parlament Ewropew li jkunu jivvjaġġaw għal jew mill-post ta' fejn jiltaqa' l-Parlament Ewropew.Il-membri tal-Parlament Ewropew għandhom, rigward id-dwana u kontroll tal-kambju, jingħataw:(a) mill-gvern tagħhom stess, l-istess faċilitajiet bħal dawk mogħtija lil uffiċjali anzjani li jkunu jivvjaġġaw barra minn pajjiżhom fuq missjonijiet uffiċjali temporanji;(b) mill-Gvern ta' Stati Membri oħra, l-istess faċilitajiet bħal dawk mogħtija lil rappreżentanti ta' gvernijiet barranin fuq missjonijiet uffiċjali temporanji.Artikolu 9Membri tal-Parlament Ewropew m'għandhomx ikunu soġġetti għall-ebda forma ta' inkjesta, detenzjoni jew proċedimenti legali rigward il-fehmiet murija jew il-voti mitfugħa minnhom fil-qadi ta' dmirijiethom.Artikolu 10Matul is-sessjonijiet tal-Parlament Ewropew, il-Membri tiegħu għandhom igawdu:(a) fit-territorju ta' l-Istat tagħhom stess, l-immunitajiet mogħtija lill-membri tal-Parlament tagħhom;(b) fit-territorju ta' kull Stat Membru ieħor, immunità minn kull miżura ta' detenzjoni u minn proċedimenti legali.L-immunità għandha bl-istess mod tapplika għall-Membri waqt li jkunu jivvjaġġaw għal u mill-post ta' fejn jiltaqa' l-Parlament Ewropew.L-Immunità ma tistax tintalab meta Membru jinqabad fl-att li jikkommetti reat u ma tipprevenix lill-Parlament Ewropew milli jeżerċita d-dritt tiegħu li jneħħi l-immunità ta' wieħed mill-Membri tiegħu.KAPITOLU IVRAPPREŻENTANTI TA' L-ISTATI MEMBRI LI JKUNU JIEĦDU SEHEM FIX-XOGĦOL TA' L-ISTITUZZJONIJIET TAL-KOMUNITJIET EWROPEJArtikolu 11Rappreżentanti ta' l-Istati Membri waqt li jieħdu sehem fix-xogħol ta' l-istituzzjonijiet tal-Komunitajiet, il-konsulenti u l-esperti tekniċi tagħhom għandhom, fil-qadi ta' dmirijiethom u matul l-ivvjaġġar għal u mill-post ta' fejn jiltaqgħu, igawdu l-privileġġi ta' konswetudni, immunitajiet u faċilitajiet.Dan l-Artikolu għandu jgħodd ukoll għall-membri tal-korpi konsultattivi tal-Komunitajiet.KAPITOLU VUFFIĊJALI U IMPJEGATI OĦRA TAL-KOMUNITAJIET EWROPEJArtikolu 12Fit-territorju ta' kull Stat Membru u irrispettivament min-nazzjonalità tiegħu, uffiċjali u impjegati oħra tal-Komunitajiet għandhom:(a) bla ħsara għad-disposizzjonijiet tat-Trattati relatati, minn banda, mar-regoli fuq ir-responsabbiltà ta' uffiċjali u impjegati oħra lejn il-Komunitajiet u, mill-banda l-oħra, mal-ġurisdizzjoni tal-Qorti f'disputi bejn il-Komunitajiet u l-uffiċjali tagħhom u impjegati oħra, ikollhom l-immunità minn proċedimenti legali rigward l-atti mwettqa minnhom fil-kariga uffiċjali tagħhom, magħduda kliemhom mitkellem jew miktub. Huma għandhom ikomplu jgawdu din l-immunità wara li jkunu spiċċaw mill-kariga;(b) flimkien mal-konjugi tagħhom u d-dipendenti tal-familji tagħhom, ma jkunux soġġetti għal restrizzjonijiet ta' immigrazzjoni jew għal formalitajiet għar-reġistrazzjoni ta' aljeni;(ċ) fir-rigward ta' regolamenti tal-munita jew tal-kambju, jingħataw l-istess faċilitajiet bħal ma normalment jingħataw lil uffiċjali ta' organizzazzjonijiet internazzjonali;(d) igawdu d-dritt biex jimportaw mingħajr dazju l-għamara u oġġetti tagħhom meta jieħdu l-ewwel darba l-pożizzjoni tagħhom fil-pajjiż relatat, u d-dritt biex jerġgħu jesportaw mingħajr dazju l-għamara u l-oġġetti tagħhom, ma' tmiem ta' dmirijiethom f'dak il-pajjiż, bla ħsara f'kull każ għall-kondizzjonijiet ikkunsidrati li jkunu meħtieġa mill-gvern tal-pajjiż li fih dan id-dritt ikun eżerċitat;(e) ikollhom id-dritt li jimportaw mingħajr dazju vettura bil-mutur għall-użu personali tagħhom, akkwistata jew fil-pajjiż ta' l-aħħar residenza tagħhom jew fil-pajjiż li tiegħu jkollhom iċ-ċittadinanza skond it-termini li jkunu fis-seħħ fis-suq intern f'dak il-pajjiż, bla ħsara f'kull każ għall-kondizzjonijiet ikkunsidrati li jkunu meħtieġa mill-gvern tal-pajjiż relatat.Artikolu 13Uffiċjali u impjegati oħra tal-Komunitajiet għandhom ikunu soġġetti għal taxxa għall-benefiċċju tal-Komunitajiet fuq salarji, pagi u stipendji mħallsa lilhom mill-Komunitajiet, skond il-kondizzjonijiet u l-proċedura stipulati mill-Kunsill, waqt li jaġixxi fuq proposta mill-Kummissjoni.Huma għandhom ikunu eżenti minn taxxi tal-pajjiż fuq salarji, pagi u stipendji mħallsa mill-Komunitajiet.Artikolu 14Fl-applikazzjoni tat-taxxa fuq id-dħul, taxxa fuq il-kapital u taxxi tal-mewt u fl-applikazzjoni tal-konvenzjonijiet fuq l-iskansar ta' taxxa doppja konklużi bejn l-Istati Membri tal-Komunitajiet, uffiċjali u impjegati oħra tal-Komunitajiet li, unikament minħabba t-twettiq ta' dmirijiethom fis-servizz tal-Komunitajiet, jistabbilixxu r-residenza tagħhom fit-territorju ta' Stat Membru ieħor barra mill-pajjiż tagħhom ta' domiċilju għall-finijiet ta' taxxa fil-ħin li jidħlu fis-servizz tal-Komunitajiet, għandhom jiġu kkunsidrati, sew fil-pajjiż tar-residenza attwali tagħhom sew fil-pajjiż ta' domiċilju għal finijiet ta' taxxa, bħala li jkunu żammew id-domiċilju tagħhom f'dan il-pajjiż ta' l-aħħar iżda li jkun membru tal-Komunitajiet. Din id-disposizzjoni għandha tapplika wkoll għal konjugi, sal-punt illi dan ta' l-aħħar ma jkunx separatament ingaġġat f'okkupazzjoni bi qligħ, u għall-ulied dipendenti fuq u fil-kustodja tal-persuni msemmija f'dan l-Artikolu.Proprjetà mobbli li tkun tal-persuni msemmija fil-paragrafu ta' qabel u li tinstab fit-territorju tal-pajjiż fejn huma jkunu joqogħdu għandha tkun eżenti minn taxxi tal-mewt f'dak il-pajjiż; din il-proprjetà għandha, għall-istima ta' din it-taxxa, tkun ikkunsidrata li qiegħda fil-pajjiż ta' domiċilju għal finijiet ta' taxxa, bla ħsara għad-drittijiet ta' pajjiżi li mhumiex membri u għall-applikazzjoni possibbli ta' disposizzjonijiet ta' konvenzjonijiet internazzjonali fuq tassazzjoni doppja.Kull domiċilju akkwistat unikament minħabba t-twettiq tad-dmirijiet fis-servizz ta' l-organizzazzjonijiet l-oħra m'għandux jitqies meta tiġi kkunsidrata fl-applikar tad-disposizzjonijiet ta' dan l-artikolu.Artikolu 15Il-Kunsill għandu, waqt li jaġixxi unanimament fuq proposta mill-Kummissjoni, jistipula l-iskema ta' benefiċċji tas-sigurta soċjali għal uffiċjali u impjegati oħra tal-Komunitajiet.Artikolu 16Il-Kunsill għandu, waqt li jaġixxi fuq proposta mill-Kummissjoni u wara li jikkonsulta ma' l-istituzzjonijiet l-oħra relatati, jistabbilixxi l-kategoriji ta' uffiċjali u impjegati oħra tal-Komunitajiet li għalihom id-disposizzjonijiet ta' l-Artikolu 12, it-tieni paragrafu ta' l-Artikolu 13, u l-Artikolu 14 għandhomn japplikaw, fl-interità jew f'parti.L-ismijiet, gradi u indirizzi ta' uffiċjali u impjegati oħra inklużi f'dawn il-kategoriji għandhom jintbagħtu kull tant żmien lill-Gvernijiet ta' l-Istati Membri.KAPITOLU VIPRIVILEĠĠI U IMMUNITAJIET TA' MISSJONIJIET TA' PAJJIŻI LI MHUMIEX MEMBRI AKKREDITATI MAL-KOMUNITAJIET EWROPEJArtikolu 17L-Istati Membri li fit-territorju tagħhom il-Komunitajiet ikollhom is-sede tagħhom għandhom jagħtu s-soliti immunitajiet u privileġġi diplomatiċi lill-missjonijiet ta' pajjiżi mhux membri akkreditati mal-Komunitajiet.KAPITOLU VIIDISPOSIZZJONIJIET ĠENERALIArtikolu 18Privileġġi, immunitajiet u faċilitajiet għandhom jingħataw lil uffiċjali u impjegati oħra tal-Komunitajiet unikament għall-interessi tal-Komunitajiet.Kull istituzzjoni tal-Komunitajiet tkun mitluba biex tneħħi l-immunità mogħtija lil uffiċjal jew impjegat ieħor kull meta dik l-istituzzjoni tikkunsidra li min neħħa dik l-immunità mhuwiex kontrarju għall-interessi tal-Komunitajiet.Artikolu 19L-istituzzjonijiet tal-Komunitajiet għandhom, għall-fini li japplikaw dan il-Protokoll, jikkoperaw ma' l-awtoritajiet responsabbli ta' l-Istati Membri relatati.Artikolu 20L-Artikoli 12 sa 15 u l-Artikolu 18 għandhom japplikaw għall-Membri tal-Kummissjoni.Artikolu 21L-Artikoli 12 sa 15 u l-Artikolu 18 għandhom jgħoddu għall-Imħallfin, Avukati Ġenerali, ir-Reġistraturi u Assistant Rapporteurs tal-Qorti tal-Ġustizzja, mingħajr preġudizzju għad-disposizzjonijiet ta' l-Artikolu 3 tal-Protokoll fuq l-Istatut tal-Qorti tal-Ġustizzja dwar l-immunità minn proċedimenti legali ta' Mħallfin u Avukati Ġenerali.Artikolu 22Dan il-Protokoll għandu jgħodd ukoll għall-Bank ta' Investiment Ewropew, għall-membri tal-fergħat tiegħu, għall-istaff tiegħu u għar-rappreżentanti ta' l-Istati Membri li jkunu jieħdu sehem fl-attivitajiet tiegħu, mingħajr preġudizzju għad-disposizzjonijiet tal-Protokoll fuq l-Istatut tal-Bank.Il-Bank ta' l-Investiment Ewropew għandu b'żieda ma' dan ikun eżenti minn kull forma ta' tassazzjoni jew imposizzjoni ta' karattru simili meta jkun hemm kull żieda fil-kapital tiegħu u mid-diversi formalitajiet li jistgħu jkunu konnessi miegħu fl-Istat fejn il-Bank ikollu s-sede tiegħu. Bl-istess mod, ix-xoljiment jew stralċ tiegħu m'għandhom jagħtu bidu għall-ebda imposizzjoni. Finalment, l-attivitajiet tal-Bank u l-fergħat tiegħu mwettqa skond l-Istatut tiegħu m'għandhom ikunu soġġetti għall-ebda taxxa fuq id-dħul.Artikolu 23Dan il-Protokoll għandu wkoll japplika għall-Bank Ċentrali Ewropew, għall-membri tal-fergħat tiegħu u għall-istaff tiegħu, mingħajr preġudizju għad-disposizzjonijiet tal-Protokoll dwar l-Istatut tas-Sistema Ewropea tal-Banek Ċentrali u l-Bank Ċentrali Ewropew.Il-Bank Ċentrali Ewropew għandu, b'żieda ma' dan, ikun eżenti minn kull forma ta' tassazzjoni jew imposta ta' natura simili fl-okkażjoni ta' xi żieda fil-kapital tiegħu u mid-diversi formalitajiet li jistgħu jkunu marbuta miegħu fl-Istat fejn il-Bank ikollu s-sede tiegħu. L-attivitajiet tal-Bank u l-fergħat tiegħu mwettqa skond l-Istatut tas-Sistema Ewropea ta' Banek Ċentrali u tal-Bank Ċentrali Ewropew m'għandhom ikunu soġġetti għall-ebda taxxa fuq id-dħul.Id-disposizzjonijiet ta' hawn fuq għandhom ukoll japplikaw għall-Istitut Monetarju Ewropew. Ix-xoljiment jew stralċ tiegħu m'għandhom jagħtu bidu għall-ebda imposta.B'XHIEDA TA' DAN, il-Plenipotenzarji hawn taħt sottoskriti ffirmaw dan il-Protokoll.Magħmul fi Brussel fit-tmien jum ta' April fis-sena elf disa' mija u ħamsa u sittin.--------------------------------------------------